34

ISIGIDIMI SAMAXOSA, MAY 1, 1885.

Nali elo zwi lomyolelo, “ Nize nibe yimbumb'a yamanyama Itsho ke intsusa-mabandla yenteto-nteto ezikoyo, kwa nentlanganiso ezikatazele kwindawo ezinjalo. Ke namhla ungafika nokuba ziremente ezitile zingqabalaza zingasavumi kulaulwa. Ungafika nokuba ngamahlelo namaziko atile, esel’ekohlwe yinto yokwenza ukutula ulaulo olutile, esel’ engxabalazele indawo yokuzipata, nokuba kungendlela yenkululeko abayalatiswa ngo Nxele abo, bebanyisa bambi kofileyo, besekeleze into abasekeleze yona okweziqu zabo.

Imbangi yokwenza lamabali engwe embalini yesizwe esintsundu, kungokuba enye into ibonwa ngenye eyaka yako, icala esingisa ngakulo. Kuko kwezi mini ukungavisani okutile pakati kwezizwe ezipantsi kolaulo olunye pofu. Kuko ukufuna ukungqabalaza okutile. Kuko abayixatisele kunene londawo ukuyibonga, ngezibongo ezifihliseleyo emzini, ezingati zezokuwungenisa ezigaqeni nezokuwunceda ebunzimeni okubo, nokuwubonisa ituba lempumelelo.

Umntu lo yinto engafanelana iligwala, mhlaumbi enge- namandla, kodwa kona uke wambonga, anganyatela nenko- si, asuke angeva nangendlebe. Ngezi mini kuko o-Lum- kwana abati bona bayazi. Wenna ke! ungati kanti uza kushiywa eludakeni, suke u Nxele axele inciniba irola amabadi, yona iti yakufika eweni iti gqushu ngenqina ukuze kubeko utuli, suke iwuze yona ngamapiko ayo, iye kumisa ngapesheya, ibe isel'ibonela ukweyela kwawo, esel’ ezidumba ezifileyo kulo nkemfu yelo liwa.

Nje ngo Mlindi okolekileyo wamalungelo esizwe sakowetu, Isigidimi Sama-Xosa siqabele encopeni yenduli, singu Kala, sibona, ekuqubeni kwezinto, okungati kuyeza. Siyamemeza siti,—Iwu! mzi wakwaXosa, ngokusebenzisa ingqondo zako kwinto ozenzayo, noko ukutetayo; sebenzisa obo bulumko ubufudula udume ukuba unabo ngokungafane uzigaxele entweni ongekayiqondisisi intsingiselo yayo.

“ IMVO " NE LOVEDALE.

Imvo Zabantsundu zisuke zabagalela ngentlabati emehlweni abafundi bazo ukungati ziyipendule into etetwe kwi Sigidimi senyanga edluleyo sakuba sihlanganisela i Lovedale kwinteto ezingenanyaniso ezibonakele kuzo, zigxeka -yona. Ziti ukupanyanzisa abalesi bazo :—“ Njengokuba Isigidimi sixwaya imfazwe pezu kwalamazwi ke, mayibe inteto yaso iyiposile indawo ebeyalate kuyo, kuba inteto le ingeyiyo eyetu. Into eyakungenisela ukumangaliswa wonke ofunda elipepa kukuteta kwe Sigidimi ngohlobo lokungati inteto le ibite yenziwa siti. Azi ukuba ngele ngcole kangakananina amapepa elilizwe ukuba ibiyakuti yonke into ebalwa ngababaleli bawo ibe kanti selivakalisa umxelo wawo. Lomhleli wetu we Sigidimi wazi mhlope ukuba oku akunjalo, akafaneleke ukungcolisa amapepa okanye ubengayilesanga into atete ngayo, ebekufunekake exolisile. Siya kwaneliswa kukuxoliswa ngenxa yokukuxokelwa.”

Kusemhlotsheni, ukuba umhleli we Mvo, ukuba akazenzisi, pofu eyiva yona mhlope into etetwa Sigidimi, makabengolu- hlobo wenza “amazwembezwembe ako Gxuluwe,” okanye yi- lento ati ana Ngesi kukuti “ beat about the bush”—ize siti ti na ma-Xosa, “kukutunga amabenya.” Uqala ngokuti, “ Nje ngokuba Isigidimi siyixwayile imfazwe.” Ekwazini kwetu ke ukuxwaya, kunje ngokuxwaya ihabilisaka, njalo-njalo, abe ke lomntu uyixwayileyo esapuka zimpahla ezipakati kwayo. Umhleli we Mvo angaba uteta ukuti Isigidimi masixolise kuba sisapukana bobo bunzima sibuxwayileyo bemfazwe, leyo elopepa lase Qonce liyinkudla nezibuko apo kungena, kuwele kona abaxulubi, nabanyelisi babafundisi, nabe Lovedale? Kupela ke sitsho naso Isigidimi, siti andifuni mfazwe mna, okanye ndose ndiyixwaya ukuba wena Mvo Zabantsundu ufika ngokuyixaya ngokuzenza izibuko lobu bumpi.

Ukuba u Mhleli we Mvo uposise ebefuna ukuti “ ukuxaya ” kambe matsho, ati okunene ndiposisile ngoku- ngayiqondi inteto. Okunye makake azimise izizatu zokutsho kwake. Nantsi yona into etetwa si Sigidimi: Yinina ukuba elipepa libe lizibuko lento yonke exulubana nomsebenzi wabafundisi. Sona Isigidimi singa untamekana lowo angalumka, azikete izinto ezingezizo inyaniso angafane aman’ ukubuta lamabibi, kuba ekuhambeni kwexesha aya kumminxa.

Kweli ati: “ Bekufuneke simxolisile; uya kwaneliswa kuxoliswa ngenxa yokukuxokelwa.” Sixokile na Isigidimi ukuti elopepa lase Qonce kutiwa Zimvo lilizibuko ekuwele ngalo zonke ezinteto zibangele lengxobotshane ikoyo? Buxoki na ukuba zonke ezonteto, nezimanyumnyezi, ezike zabonakala kwelo pepa, konke oko kwenzeke pantsi koku- kangela ko Mhleli welo pepa, nolaulo lwake? Ukuba ezo ndawo zizinene zitetiweyo si Sigidimi, kufuneka ukuba Bicele uxolo kuba sizivakalisile na, asazifihla?

Asinabutshaba kwinteto zengqondo, nezenyaniso, ukuba Imvo Zdbantsundu ziyakugcina zona; kodwa ukuba zizenza izibuko lala mafene abange oku njekodwa, mazilindele uku- pendula njengomzali ohlala ese ziukatazweni ngabantwana abamtutela indaba zolwimi. Asiziteti ezindawo ngakuba sinabutshaba ngakwi Mvo; kodwa Sikangele ilungelo le Mfundo Yabantsundu ukuba lingabukuqwa, nabantu bakowetu bangalahlekiswa zinteto ezinje; sijonge kanjako ekubeni imfanelo yokuqala yo Mgcogeli wendaba kukuba umzi awuzele nendaba ezipendliweyo inyaniso yazo, angati ngabom nje awupakele amafene alahlekisayo.

INGXOXO ENKULU NQE MFUNDO.

Umzekeliso.

No. IV.

Usukil’ u Fan’-Atete Sel’exake intendele:

“ Hay’ intw’ imbi ukucenga, Kuduluswe akutetwa;

Zit’ inene zisaziwa Kufukanywe pezu kwazo. Yabonani sibadala, Siminyaka kuma gwangqa, Okunene ke sancoma, Sasisiba anelifa,

Sakubona sale mfundo Tina ebesingenayo; Sakubona kwa nempato Yayingati iluluto;

Sakubona ililiwa Lab’esaba ukunukwa, Ukusikwa nokudliwa; Sakubona inekwapa Kwinkazana naku mtana, Yabonisa ukupila,

Yasihenda kwakupela. Yayinjani ipungula Imitwalo yomakazi Ebirolwa ngobafazi.

Kanti, mawo, mawo, mawo! Siyeyela ngelomkono;

Kanti yimbila ngentloko,

Sesituka kukudala Saginywayo ngamagwangqa. Xa ndilapo ke mawetn, Alusapo oluntsundu Intliziyo ibuhlungu. Ababantu mhla bafika Kwakuyole ’de kwancama, De sancama amawonga,

Akowetu, obunono; Sawushiy’ owet’ umbuso, Sawucita, inanamhla Sisabinza kwelokaya Ngezizandla ncakasana.

Ezixafu ziwangala Zalo mbuso wama gwangqa, Lit’ ihlati, at' amanzi, Amahlahla, kwa nenkuni, Kwa nenca le ncakasana,